แผนที่ไม่อัปเดต เข้าไปในซอยแล้วกลายเป็นร้านอื่น ร้านนี้อยู่ติดถนนกังสดานเลย แต่อยู่ใต้หอพัก ทำให้มองหายากไปหน่อย เลี้ยวเข้าไปในหอพยายามหาที่จอด ส่วนใหญ่มีรถจอดเต็มไปหมด แต่วันนี้โชคดีได้ที่จอดก่อนวนออกจากหอ เลยมีบุญได้ชิมชาเขียวร้อน รสชาติเข้มข้น ชาไม่ผสมน้ำตาล เค้าจะมีไซรัปให้เติมตามชอบ แก้วละ 95 บาท ก็ถือว่าสมราคา และรสชาติดีที่สุดในขอนแก่น (เท่าที่ได้ลองมายังไม่ครบทุกร้าน) มีน้ำเปล่าบริการ แต่ร้านนี้เค้าไม่เสิร์ฟให้ที่โต๊ะ จะเรียกให้ลูกค้าเดินไปหยิบเองที่เค้าเตอร์ไม่ว่าจะสั่งทานที่ร้านหรือกลับบ้าน อันที่จริงสั่งใส่แก้วทานที่ร้านน่าจะมาเสิร์ฟถึงโต๊ะจะประทับใจกว่านี้ วันที่ไปมีแตาพาย ไม่มีบานอฟฟี่ เลยอดชิมของหวาน วันที่ไปมีโปรลดราคา 20% ช่วง 2-4 โมงเย็น  แต่ดันไปถึงบ่ายโมงกว่า แอบเสียดาย